

МОДЕЛ УГОВОРА
О ПРУЖАЊУ УСЛУГА:
ИЗРАДА ПРЕЛИМИНАРНЕ ТЕХНИЧКЕ СТУДИЈЕ РАДИ РАЗМАТРАЊА МИРНОДОПСКЕ ПРИМЕНЕ НУКЛЕАРНЕ ЕНЕРГИЈЕ У РЕПУБЛИЦИ СРБИЈИ, ЈН-14/24

Овај уговор је закључен између:

РЕПУБЛИКА СРБИЈА
МИНИСТАРСТВО РУДАРСТВА И ЕНЕРГЕТИКЕ, Београд, Немањина 22-26, рачун: 840-1620-21, МБ: 17855182, ПИБ: 108509991, које заступа: Дубравка Ђедовић Хандановић, министар Министарства рударства и енергетике (у даљем тексту: Наручилац)
и
назив :_______________________________________________________________________ 
адреса: ______________________________________________________________________
рачун: _________________________ МБ: ________________ ПИБ: ____________________
кога заступа :_____________________________________ директор				
(у даљем тексту: Добављач)	
и				
____________________________________________________________________________ 
____________________________________________________________________________
____________________________________________________________________________
(остали понуђачи из групе понуђача, односно подизвођачи, уколико је примењиво)

УГОВОРНЕ СТРАНЕ КОНСТАТУЈУ:

[bookmark: _Hlk169096756]-да је Наручилац у складу са чланом 52. Закона о јавним набавкама („Службени гласник РС”, број 91/19 и 92/23, у даљем тексту: Закон), спровео отворени поступак јавне набавке Израда прелиминарне техничке студије ради разматрања мирнодопске примене нуклеарне енергије у Републици Србији, ЈН-14/24 ради закључивања уговора у трајању од 8 месеци;
-да је Добављач доставио Понуду број _______ од __________ године (у даљем тексту: Понуда), која испуњава све услове из Закона и конкурсне документације и чини саставни део овог уговора;
-да је Наручилац донео Одлуку о додели уговора број ________ од __________ године, у складу са којом се закључује овај уговор између Наручиоца и Добављача.

ПРЕДМЕТ УГОВОРА

Члан 1.
            Предмет уговора је пружање услуга израде прелиминарне техничке студије ради разматрања мирнодопске примене нуклеарне енергије у Републици Србији, у складу са Пројектним задатком (Техничком спецификацијом) из конкурсне документације, Понудом Добављача, налозима Наручиоца, у складу са прописима, нормативима и стандардима који важе за ову врсту посла, квалитетно уз поштовање професионалних правила струке. 

УГОВОРЕНА ВРЕДНОСТ 

Члан 2.
Уговорена вредност услуге из члана 1. овог уговора износи _____________ динара/еура/долара без ПДВ-а. На уговорену вредност примениће се припадајући порези у складу са важећим законским одредбама.
У укупну уговорену вредност из става 1. овог члана су урачунати сви трошкови које Добављач има у реализацији предметне јавне набавке.

НАЧИН И ДИНАМИКА ПЛАЋАЊА

Члан 3.
Наручилац се обавезује да Добављачу уплати новчана средства за реализацију  услуга дефинисаних у члану 1. овог уговора, следећом динамиком:
-50% од укупне уговорене цене у року до 45 дана од дана када Добављач заврши део Пројектног задатка који се односи на Преглед приступа прекретницама Међународне агенције за атомску енергију примењен на случај Републике Србије;
-50% од укупне уговорене цене, у року до 45 дана од дана када Наручилац изврши Пројектни задатка и достави Извештај о извршеном сажетку.
Средства за реализацију овог уговора обезбеђена су Законом о буџету за 2024. годину („Службени гласник РС“, број: 92/23).  Плаћање доспелих обавеза насталих у 2024. години, вршиће се до висине одобрених апропријација за ту намену, а у складу са законом којим се уређује буџет за 2024. годину.
За део реализације уговора који се односи на 2025. годину, реализација уговора ће зависити од обезбеђења средстава предвиђених законом којим се уређује буџет за 2025. годину. У супротном Уговор престаје да важи, без накнаде штете због немогућности преузимања и плаћања обавеза од стране Наручиоца.

ОБАВЕЗА ДОБАВЉАЧА СА РОКОВИМА ИЗВРШЕЊА

Члан 4.
Поводом реализације предмета услуга дефинисаног у члану 1. овог уговора Добављач има обавезе да у свему поступа у складу са Пројектним задатком и овим уговором.
Очекивани време извршења обавеза које проистичу из Пројектног задатка је 12 недеља.







ОБАВЕЗЕ НАРУЧИОЦА 

Члан 5.

Наручилац се обавезује да у року од 2 недеље од дана закључења Уговора достави Добављачу потребне податке за реализацију Уговора.
Наручилац ће након закључења овог уговора одредити лице задужено за координацију и праћење рада Добављача.

ИЗМЕНА УГОВОРА

Члан 6.
Наручилац може током трајања уговора о јавној набавци у складу са одредбама члана 154. -161. ЗЈН да измени уговор без спровођења поступка јавне набавке, уколико за то постоје оправдани разлози.
 Током трајања уговора, дефинисани рок извршења Пројектног задатка из члана 4. овог уговора, могу се мењати уколико постоје објективни разлози који не зависе од воље уговорних страна и  постигне се сагласност обе уговорне стране, путем размене писмена.  
Рок трајања уговора може се изменити искључиво у писаној форми у виду анекса овог уговора, сагласно одредбама Закона о јавним набавкама којим се регулишу измене уговора.
Дефинисани рок извршења из члана 4. овог уговора, може се мењати и у околностима више силе. 

ВИША СИЛА

Члан 7. 
 	Уколико после закључења овог уговора наступе околности више силе које доведу до ометања или онемогућавања извршења обавеза дефинисаних Уговором, рокови извршења обавеза ће се продужити за време трајања више силе.
Виша сила подразумева екстремне и ванредне догађаје који се не могу предвидети, који су се догодили без воље и утицаја Уговорних страна и који нису могли бити спречени од стране погођене вишом силом. Вишом силом могу се сматрати поплаве, земљотреси, пожари, политичка збивања (рат, нереди већег обима, штрајкови), императивне одлуке власти (забрана промета увоза и извоза) и сл.
Уговорна страна погођена вишом силом, одмах ће у писаној форми обавестити другу страну о настанку непредвиђених околности и доставити одговарајуће доказе. 
 
СРЕДСТВА ФИНАНСИЈСКОГ ОБЕЗБЕЂЕЊА
Члан 8.
[bookmark: _Hlk169158114] 	Добављач се обавезује да у року од 15 дана од дана закључења овог уговора, преда Наручиоцу:
-банкарску гаранцију за добро извршење посла, која ће бити са клаузулама: неопозива, без права на приговор, безусловна и платива на први позив, а у складу са чланом 1087. Закона о облигационим односима. 
	Банкарска гаранција за добро извршење посла издаје се у висини од 10% од укупног износа уговора без ПДВ-а, са роком важности који је 60 дана дужи од датума завршетка Пројектног задатка, односно у трајању од 6 месеци од дана закључења уговора. 
	Ако се за време трајања уговора промене рокови за извршење уговорне обавезе, важност банкарске гаранције за добро извршење посла мора да се продужи, односно ускладити са овом променом. Наручилац ће реализовати банкарску гаранцију за добро извршење посла у случају да Добављач не буде извршавао своје уговорне обавезе у складу са Уговором или не одржава гаранцију важећом на начин утврђен Уговором. Пре покретања поступка реализације ове банкарске гаранције Наручилац је у обавези да о томе обавести Добављача. Поднета банкарска гаранција не може да садржи додатне услове за исплату, краће рокове, мањи износ или промењену месну надлежност за решавање спорова, или друге њене битне елементе. 
	У случају продужења рока важења банкарске гаранције за добро извршење посла, износ те гаранције се не може смањити.

УГОВОРНА КАЗНА  

Члан 9.
Уколико Добављач не испуни своје обавезе – услуге у појединачним роковима дефинисаним у члана 4. овог уговора, а под условом да до кашњења није дошло кривицом Наручиоца, нити услед објективних разлога дефинисаних у чланиу 6. овог уговора нити услед дејства више силе, обавезан је да за сваки дан закашњења плати Наручиоцу на име уговорне казне износ од 2‰ дневно од укупне цене не извршене или закаснеле услуге, с тим да укупан износ уговорне казне не може прећи 5% укупне цене услуге из члана 2. став 1. овог уговора. 
Право Наручиоца на наплату уговорне казне не утиче на право Наручиоца да захтева накнаду штете.
         
ОДГОВОРНОСТ ДОБАВЉАЧА ЗА НЕДОСТАТКЕ 

Члан 10.
Добављач се обавезује да услуге из члана 1. и члана 4. овог уговора врши квалитетно и у потпуности према Пројектном задатку из конкурсне документације и Понуди.
Наручилац има право да захтева корекцију докумената које је експертски тим Добављача у обавези да изврши у року од 7 (седам) дана од дана достављања коментара. 
Такође, Добављач је  у обавези да на захтев Наручиоца  достави на увид и додатне извештаје  или информације о степену реализације појединих задатака предметне набавке. 
Ако Добављач не изврши уговорену услугу у року из члана 4. овог уговора, или је изврши неквалитетно, Наручилац је овлашћен да за извршење услуге, или отклањање недостатака ангажује треће лице, на терет Добављача и без његове сагласности.





ИЗВЕШТАЈ О ИЗВРШЕЊУ УСЛУГЕ 

Члан 11.
Добављач преузима потпуну одговорност за квалитет услуге из члана 1. овог уговора и обавезује се да ће пружена услуга одговарати у свему понуди и захтевима из Пројектног задатка.
Уговорне стране су дужне да непосредно по закључењу уговора узајамно размене писана обавештења о лицима задуженим за праћење реализације уговора (имена, е-маил и бројеви телефона).
Лица задужена за праћење реализације уговора потписују Извештај који се доставља по извршеном сажетку најкасније у року од 15 дана од дана извршења комплетне услуге.

ПРОМЕНА ПОДАТАКА 

Члан 12.
Добављач је дужан да, без одлагања, писаним путем обавести Наручиоца о било којој промени у вези са испуњеношћу услова из поступка јавне набавке која наступи током важења Уговора, и да је документује на прописан начин.
Уколико у реализацији Уговора дође до промене лица које је ангажовано као експерт (због престанка радног односа код Добављача, раскид уговора о делу, болести и сл.), а на његово место ступи други експерт, Добављач је дужан да достави све тражене доказе из конкурсне документације како би Наручилац проверио да ли нови експерт испуњава све тражене услове.

ПОСЛОВНА ТАЈНА

Члан 13.
Уговорне стране су сагласне да је резултат вршења услуге из члана 1. овог уговора власништво Наручиоца.
Добављач и чланови експертског тима су дужни да са документима који су им дата на коришћење поступају у складу са врстом тајности који ти документи имају (пословна, службена или државна тајна), као и да добијене материјале и документа за потребе реализације услуге из члана 1. овог уговора не може користити  у друге сврхе нити давати трећим странама, нити обавештавати јавност о реализацији предметне услуге без сагласности Наручиоца.

ПРЕЛАЗНЕ И ЗАВРШНЕ ОДРЕДБЕ

Члан 14.
За све што није предвиђено овим уговором, примењиваће се одредбе Закона о облигационим односима.

Члан 15.
Потраживања из овог уговора не могу се уступати другим правним или физичким лицима, нити се на њима може успостављати заложно право, односно не могу на било који други начин бити коришћена као средство обезбеђења према трећим лицима.

Члан 16.
Уговор се закључује на период од 8 (осам) месеци и важи од дана обостраног потписивања овлашћених представника уговорних страна, зависно од тога који је датум каснији.
Свака Уговорна страна може једнострано раскинути овај уговор  у случају када друга страна не испуњава или неблаговремено испуњава своје обавезе преузете овим уговором.
О раскиду Уговора, свака страна је дужна писаним путем обавестити другу страну.
Уговор ће се сматрати раскинутим по протеку рока од 15 дана од дана пријема писаног обавештења о раскиду уговора.
Уколико Наручилац претрпи штету услед неиспуњења уговорних обавеза или задоцњења у њиховом извршењу од стране Добављача, Добављач је дужан да му надокнади штету у целини.

Члан 17.
Све евентуалне спорове који настану из, или поводом овог уговора, стране потписнице ће покушати да реше споразумно.
У супротном, надлежан је Привредни суд у Београду.


Члан 18.
Овај уговор је сачињен у 6 (шест) истоветних примерака на српском и енглеском језику, од којих свака страна задржава по 3 (три) примерка. У случају несагласности релевантна је верзија на српском језику.




   ДОБАВЉАЧ                                                                         		 НАРУЧИЛАЦ
    ДИРЕКТОР                                                        
_________________                                                                  ______________________	                                                                                      
   (име и презиме)                                                  		                    министар
            Дубравка Ђедовић Хандановић     

